- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Numărul cazurilor de Covid, în scădere în ultima săptămână
- Numărul cazurilor de Covid înregistrate în România este în scădere în ultima săptămână.
- Potrivit Ministerului Sănătăţii, în perioada 11-17 martie 2024 au fost înregistrate 451 cazuri noi, faţă de 560 în săptămâna anterioară.
Numărul cazurilor de Covid, în scădere în ultima săptămână
Astfel, în intervalul 11-17 martie 2024 au fost înregistrate 451 cazuri noi de persoane infectate cu SARS – CoV – 2. 141 dintre cazurile noi din ultima săptămână sunt ale unor pacienţi reinfectaţi, testaţi pozitiv la o perioadă mai mare de 90 de zile după prima infectare.
Până în prezent, pe teritoriul României, au fost înregistrate 3.528.688 cazuri de infectare cu SARS-CoV-2. Incidenţa înregistrată la 14 zile este de 0.05.
Distinct de cazurile nou confirmate, în urma retestării pacienţilor care erau deja pozitivi, 35 persoane au fost reconfirmate pozitiv.
În unităţile sanitare de profil, numărul de persoane internate în secţii cu COVID-19 în prezent este de 124. De asemenea, la ATI, sunt internate 10 persoane.
Din totalul pacienţilor internaţi în prezent, 8 sunt minori, aceştia fiind internaţi în secţii.
Până marţi, 68.917 persoane diagnosticate cu infecţie cu Sars-CoV-2 au decedat. În ultima săptămână, au fost raportate de către INSP 6 decese (2 bărbaţi şi 4 femei).
Decesele au fost înregistrate după cum urmează: unul la categoria de vârstă 50-59 de ani, două la categoria de vârstă 60-69 de ani, unul la categoria de vârstă 70-79 de ani, două la categoria de vârstă peste 80 de ani.
Toţi pacienţii decedaţi prezentau comorbidităţi, iar 3 erau vaccinaţi.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
GANDUL.RO